
ACTA APOSTOLICAE SEDIS 


COMMENTARIUM OFFICIALE 


ACTA BENEDICTI PP. XV 


CHIROGRAPHUS 


EXHIBENS ET INDULGENTIIS DITANS PRECULAM AD IMPETRANDAM ITALORUM 
GENTI PACIS ET CONCORDIAE RECONCILIATIONEM. 


PREGHIERA 


O Dio di bonta e di perdono, col cuore trafitto ci stringiamo intorno 
ai vostri altari ed imploriamo misericordia. 

Dopo gli orrori della guerra, il flagello piii grande @ quest’odio 
feroce per cui gli uomini di una stessa famiglia s’inseguono e si ucci- 
dono per fazioni di parte. La terra, in cui pid ha sorriso la pieta cri- 
stiana e che @ stata la culla di ogni gentilezza, sta per divenire un 
campo cruento di lotte civili. 

Misericordia, o Signore! Voi, che avete rivelato nella legge nuova 
il perdono delle offese e l'amore dei nemici, fate che si riabbraccino 
coloro che non sono nemici ma fratelli; fate che, deposte le armi che 
sanguinano, tutti possano ripetere nella dolce lingua comune la pre- 
ghiera che ci avete insegnato: Padre nostro, che sei ne’ cieli, e che, 
vedendo il vostro Figlio aprire il cuore e le braccia ai suoi crocifissori, 
sentano inondarsi l’anima della caritaé pid viva per ripetere con umile 
confidenza: Rimetti a noi i nostri debiti, come noi li rimettiamo ai 
nostri debitori. 

Vergine Immacolata, Regina dei cuori, scendete in mezzo ai vostri 
figli e fate sentire la vostra voce di Madre: Voi sola potete, con la 

vostra intercessione, riconciliarli con Dio e riconciliarli tra loro: Voi 
sola potete far loro gustare la dolcezza di quella pace, che @ preludio 
della vita eterna, e cosi sia. 


Concediamo a tutti i fedeli, per ogni volta che reciteranno la presente preghiera, 
Vindulgenza di 300 giorni, e a quelli che Vavranno recitata ogni giorno, la plenaria 
una volta al mese alle consuete condizioni. 


Dal Vaticano, nel giorno del Nostro onomastico, 25 luglio 1921. 


BENEDICTUS PP. XV 


CONSTITUTIO APOSTOLICA 


BEATAE MARIAE VIRGINIS DE MONTESERRATO 
FLUMINIS JANUARII 


PRAELATURA NULLIUS DE RIO BRANCO ABBATIAE BEATAE MARIAE VIRGINIS DE 
MONTESERRATO FLUMINIS [ANUARII AGGREGATOR. 


BENEDICTUS EPISCOPUS 
SERVUS SERVORUM DEI 


AD PERPETUAM REI MEMORIAM 


Romani Pontifices praedecessores Nostri precibus a Sancti Benedicti 
Ordine sibi delatis benignas semper porrexerunt aures, cum pro certo 
haberent monachorum Benedictinorum optata et Ecclesiae gloriae et 
civilis societatis bono profutura. 

- Cum autem Administrator Apostolicus Congregationis Brasiliensis 
Ordinis Sancti Benedicti, ab hac Apostolica Sede nuper postulasset ut 
praelatura nullius de Rio Branco tribueretur abbatiae Beatae Mariae 
Virginis de Monteserrato in civitate Fluminis [anuarii, ita ut Abbas pro 
tempore eiusdem abbatiae administrationem memoratae praelaturae 
susciperet, quin ad ibidem residendum obstringeretur, ea tamen lege 
ut per Vicarium aliosque idoneos religiosos viros illius loci regimen et 
curam animarum assumeret, Nos, praedecessorum Nostrorum vestigiis 

inhaerentes, rebus omnibus mature perpensis et attento favorabili voto 
Apostolici Nuntii in Brasiliana ditione ac Abbatis Primatis Ordinis 
Sancti Benedicti, oblatis precibus annuendum censuimus. _ 

Suppleto igitur, quatenus opus sit, quorum intersit vel sua interesse 
praesumant, consensu, praelaturam, seu territorium nullius de Rio 
Branco nuncupatum, cum omnibus et singulis ibi exsistentibus et com- 
morantibus, abbatiae Beatae Mariae Virginis de Monteserrato Fluminis 
lanuarii aggregamus et addicimus. 

Praesentes autem Litteras et in eis contenta quaecumque, etiam ex 
eo quod quilibet, quorum interest vel sua interesse praesumant, auditi 
non fuerint, ac praemissis non consenserint, etiam si expressa, specifica 
et individua mentione digni sint, nullo unquam tempore de subreptionis, 
vel obreptionis, aut nullitatis vitio, seu intentionis Nostrae, vel quolibet 
alio, licet substantiali et inexcogitato, defectu, notari, impugnari vel in 
controversiam vocari posse; sed eas, tamquam ex certa scientia ac pote- 
statis plenitudine factas et emanatas, perpetuo validas exsistere et fore, 
suosque plenarios et integros effectus sortiri et obtinere, atque ab omni- 
bus, ad quos spectat, inviolabiliter observari debere; et si secus super 
his, a quocumque, quavis auctoritate, scienter vel ignoranter contigerit 
attentari, irritum prorsus et inane esse et fore volumus et decernimus. 

Hisce itaque ut supra constitutis, ad eadem omnia exsecutioni man- 
danda deputamus venerabilem fratrem Henricum Gasparri, Archiepisco- 
pum titularem Sebastensem, in Brasiliana Republica Apostolicum Nun- 
tium, eique tribuimus necessarias et opportunas facultates, etiam subde- 
legandi, ad effectum de quo agitur, quemlibet virum in ecclesiastica 
dignitate constitutum, onere eidem imposito infra sex menses, a data 
praesentium Litterarum computandos, ad Sacram Congregationem Con- 
sistorialem mittendi authenticum exemplar peractae exsecutionis. 

Non obstantibus regulis in synodalibus, provincialibus, generalibus 
universalibusque Conciliis editis, specialibus vel generalibus constitu- 
tionibus Apostolicis et quibusvis aliis Romanorum Pontificum praede- 
cessorum Nostrorum dispositionibus, ceterisque contrariis quibuscumque. 

Volumus autem ut harum Litterarum transumptis, etiam impressis, 
manu tamen notarii publici subscriptis ac sigillo alicuius in ecclesiastica 
dignitate constituti munitis, adhibeatur, in iudicio et extra illud, eadem 
prorsus fides, quae eisdem praesentibus adhiberetur, si originaliter forent 
exhibitae vel ostensae. 

Nemini ergo liceat quae hisce Litteris Nostris aggregationis, decreti, 
commissionis, mandati, derogationis et voluntatis Nostrae statuta sunt 
infringere vel eis ausu temerario contraire; si quis autem hoc attentare 

praesumpserit indignationem omnipotentis Dei ac beatorum Petri et 
Pauli, Apostolorum Eius, se noverit incursurum. 

Datum Romae apud Sanctum Petrum, anne Domini millesimo non- 
gentesimo vigesimo primo, die decima tertia mensis maii, Pontificatus 
Nostri anno septimo. 


e& C. Carp. DE LAI, Episc. Sabinen. O. Caro. CAGIANO 


S. Congreg. Consistorialis Secretarius. S. R. E. Cancellarius. 


Raphaél Virili, Protonotarius Apostolicus. 
Ludovicus Schiiller, Protonotarius Apostolicus. 
Loco plumbi 


Reg. in Canc. Ap., vol. XXIII, n. 31. 


LITTERAE APOSTOLICAE 


OPERA APOSTOLICA A IESU CHRISTO OPERARIO, GENEVAE INSTITUTA, ERIGITUR 
IN PERPETUUM IN PRIMARIAM SIVE CENTRALEM, CUM FACULTATE AGGRE- 
GANDI EIUSDEM NOMINIS SOCIETATES UBIQUE TERRARUM. 


BENEDICTUS PP. XV 


Ad futuram rei memoriam. — Romanorum Pontificum decessorum 
Nostrorum usu institutoque receptum est ut piae societates ad pietatis 
et caritatis opera exercenda institutae, quo propositum sibi finem ube- 
rius consequi valeant, singularibus decorentur honoribus et privilegiis 
opportunis muniantur. Iam vero perspectum Nobis est frugiferas has 
inter societates merito accensendam esse illam a dilecto filio Iulio Schuh, 
presbytero parocho, fundatam in curiali aede ad Sanctae Clotildis, 
Genevensis urbis, sub titulo « Operae apostolicae a Iesu Christo Ope- 
rario ». Hoc pium opus, anno mcmxvi, probante Ordinario, conditum est 
pro salute et sanctificatione operariorum curanda et provehenda potis- 
simum per merita et exempla absconditae vitae D. N. Iesu Christi in 
oppido Nazareth. Nosque, quibus nihil antiquius est, quam ut opificum, 
qui manuum labore victum sibi comparant, etiam spiritualibus neces- 
sitatibus consultum sit, operis eiusdem coeptis favendum ultro existi- 
mavimus. Idcirco non sine laetitia comperimus apostolicam ipsam Ope- 

ram, a pluribus Episcopis amplissimis verbis laudatam, brevi in universam 
Europam sese effudisse et longinquas quoque Americae regiones per- 
vasisse; Cumque in praesens Moderator dictae Operae enixis Nos pre- 
cibus flagitaverit, ut ipsam ad Primariae gradum evehere dignemur, 
Nos votis his annuendum libenti quidem animo censuimus. Quare, omni- 
bus rei momentis attento ac sedulo studio perpensis cum VV. FF. NN. 
S. R. E. Cardinalibus Congregationi praepositis pro Tridentini Concilii 
decretis interpretandis, Apostolica Nostra auctoritate, praesentium tenore, 
Operam apostolicam a Iesu Christo Operario, canonice institutam in 
ecclesia paroeciali ad Sanctae Clotildis in urbe Genevensi, in Prima- 
riam sive Centralem cum consuetis privilegiis, perpetuum in modum, 
erigimus atque instituimus. Operae autem enunciatae, sic in Primariam 
sive Centralem, per Nos erectae Moderatori atque officialibus hodiernis 
ac futuris, Apostolica pariter auctoritate, largimur ut ipsi, servata forma 
constitutionis rec. mem. Clementis Pp. VIII Nostri praedecessoris, aliis- 
que Apostolicis ordinationibus desuper editis, alia eiusdem nominis 
atque instiluti opera ubique terrarum, tam erecta quam erigenda, sibi 
aggregare possint et cum illis communicare valeant indulgentias et spi- 
rituales gratias omnes et singulas, eidem apostolicae Operae ab hac 
Sede concessas, quae tamen cum aliis communicari queant. 

Decernentes praesentes Literas firmas, validas et efficaces semper 
exstare ac permanere, suosque plenos atque integros effectus sortiri 
atque obtinere, eidemque Operae apostolicae, sic in Primariam seu Cen- 
tralem per Nos erectae, nunc et in posterum perpetuo suffragari; sicque 
rite iudicandum esse ac definiendum, irritumque ex nunc et inane fieri, 
si quidquam secus super his, a quovis, auctoritate qualibet, scienter sive 
ignoranter attentari contigerit. Non obstantibus constitutionibus et ordi- 
nationibus Apostolicis, ceterisque omnibus, licet speciali atque indivi- 
duali mentione ac derogatione dignis, in contrarium facientibus quibus- 
cumque. Volumus autem ut praesentium Literarum transumptis seu 
exemplis, etiam impressis, manu alicuius notarii publici subscriptis et 
sigillo personae in ecclesiastica dignitate vel officio constitutae munitis, 
eadem prorsus fides adhibeatur, quae adhiberetur ipsis praesentibus si 
forent exhibitae vel ostensae. 

Datum Romae apud Sanctum Petrum, sub anulo Piscatoris, die 
vir aprilis Mcmxx!, Pontificatus Nostri anno septimo. 


P. Carp. Gasparri, a Secretis Status. 

ERIGITUR NOVA PRAEFECTURA APOSTOLICA « DE TIERRADENTRO », IN COLUMBIA, 
PARTE TERRITORIL DISTRACTA EX ARCHIDIOECESI POPAYANENSI. 


BENEDICTUS PP. XV 


Ad futuram rei memoriam. — Cum in archidioecesi Popayanensi, Rei- 
publicae Columbianae in America meridionali, pars vulgo Tierradentro 
nuncupata ac sodalibus Congregationis Missionis ad populos indigenas 
spirituali ope destitutos excolendos commissa, peculiari indigeat item- 
que sollicita cura, ut suscepti iam fructus augeantur feliciter, opportu- 
num visum est consilium eandem praedictae archidioecesis partem in 
distinctam missionem erigere. Quare, omnibus rei momentis attento 
ac sedulo studio perpensis cum VV. FF. NN. S. R. E. Cardinalibus 
negotiis Propagandae Fidei praepositis, haec quae infrascripta sunt 
statuenda existimavimus. Nimirum Apostolica Nostra auctoritate, prae- 
sentium vi, ab archidioecesi Popayanensi territorium de Tierradentro 
nuncupatum separamus sive distrahimus; atque in eo independentem 
erigimus Apostolicam Praefecturam, quam de Tierradentro appellari 
volumus, quamque sodalibus Congregationis Missionis commissam 
permanere edicimus. Novae autem Praefecturae confinia haec sunto: 
ducendo initium a confluvio fluminis Paez cum Rio Negro de Narvaez 
(apud 2°44’ latitudinis borealis et 1°28 longitudinis occidentalis a me- 
ridiano de Bogota) limes cursum huius fluminis sequatur, usque eo ubi 
septentrionalis pars. incipit montium quibus nomen Cordillera Central: 
hine, per hane lineam montium, limes ad austrum dirigatur, usque ad 
punctum ubi Cordillera Centralis dirimitur ab ea quae orientem versus 
procedit; inde confinia sectentur montium seriem qui divortium aqua- 
rum constituunt inter affluentes fluminis de Plata et affluentes fluminis 
Paez (2°3' latitudinis borealis et 3° longitudinis occidentalis) atque per 
hance montium catenam limes procedat usque ad scaturigines torrentis 
Quebrada de Buenos aires; inde per cursum eiusdem torrentis procedat 
usque ad eius confluvium in flumen Paez exindeque cursum huius flu- 
minis descendat usque ad eius ostium in Rio Negro de Narvaez, unde 
initium est ductum. 

Haec praecipimus et statuimus, decernentes praesentes Literas fir- 
mas, validas atque efficaces semper exstare ac permanere, suosque 
plenos atque integros effectus sortiri et obtinere, illisque ad quos per- 

tinent, sive pertinere poterunt, nunc et pro tempore amplissime suffra- 
gari; sicque rite iudicandum esse ac definiendum, irritumque ex nunc 
et inane fieri, si quidquam secus super his, a quovis, auctoritate qualibet, 
scienter sive ignoranter, attentari contigerit. Non obstantibus contrariis 
quibuscumque. 

Datum Romae apud Sanctum Petrum, sub anulo Piscatoris, die 
XIII maii McMxx!I, Pontificatus Nostri anno septimo. 


P. Carp. Gasparri, a Secretis Status. 


ECCLESIA SANCTI DOMINICI, VULGO « MAGGIORE », NEAPOLI EXSTANS, TITULO 
ET HONORIBUS BASILICAE MINORIS COHONESTATUR. 


BENEDICTUS PP. XV 


Ad perpetuam rei memoriam. — Vetustissima ecclesia cum adnexo 
coenobio Ordinis Praedicatorum Neapoli erecta in honorem sancti Patriar- 
chae Dominici Confessoris, a decessore nostro Alexandro Pp. IV primum 
consecrata, molis amplitudine praestans simulque egregiis artis operibus 
et Regum nobiliumque familiarum mausolaeis decora, iure meritoque 
inter sacras aedes ad Ordinem Praedicatorum pertinentes excellit. Fre- 
quens eiusdem Ordinis familia, tum chorali officio, tum Missa conven- 
tuali, tum sacris ritibus et pompis in eodem templo divini cultus decori 
piissime consulit. Insignes ibidem relliquiae antiqua populi christiani 
religione asservantur; duo praesertim corpora, alterum sancti Tarcisii 
Martyris Christi sive Ssthae Eucharistiae, alterum beati Raymundi a 
Capua Confessoris, nec non brachium divi Thomae Aquinatis Confessoris 
et Ecclesiae Doctoris, qui plures per annos continenti in coenobio et in 
cella, dein in sacellum conversa, commoratus est, suisque confratribus pre- 
tiosa suae doctrinae et sanctimoniae pignora reliquit, ipsumque Ssthum 
Crucifixum, qui eum prodigiose alloquutus est. Hisce perpensis, cum 
dilecti filii Dominicus Ruggiero, religiosae provinciae Neapolitanae Prae- 
positus, et Pius Ciuti, coenobiticae familiae Prior, suorum quoque soda- 
lium ferventia vota depromentes, ad perennandam etiam memoriam 
septimi centenarii a beato transitu sancti Patriarchae fundatoris Ordinis 
Praedicatorum atque enunciatae ecclesiae titularis, Nos suppliciter depre- 
cati sint ut praefatam sacram aedem titulo ac dignitate Basilicae minoris 
cohonestare dignaremur, hasque preces cumulet et ornet tum Archie- 

piscopi Neapolitani, tum Proeuratoris generalis Ordinis Praedicatorum 
gravissimum suffragium, votis his annuendum ultro libenterque existima- 
vimus. Quam ob rem, collatis consiliis cum VV. FF. NN. S. R. E. Cardina- 
libus Sacrorum Rituum Congregationi praepositis, Apostolica Nostra 
auctoritate, praesentium vi perpetuumque in modum, ecclesiam Sancti 
Dominici, vulgo « San Domenico Maggiore » nuncupatam, in civitate 
Neapolitana erectam, ad titulum et dignitatem Basilicae minoris evehi- 
mus, cum omnibus et singulis honorificentiis et privilegiis quae mino- 
ribus almae huius Urbis Basilicis de iure competunt. 

Haec concedimus, decernentes praesentes Literas Nostras firmas, 
validas et efficaces semper exstare ac permanere, suosque plenos atque 
integros effectus sortiri atque obtinere, illisque ad quos spectant sive 
spectare poterunt nunc et in posterum plenissime suffragari, sicque rite 
iudicandum esse ac definiendum, irritumque ex nunc et inane fieri, si 
quidquam secus super his, a quovis, auctoritate qualibet, scienter sive 
ignoranter attentari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die 
XXV maii mcmxx!, Pontificatus Nostri anno septimo. 


P. Carp. Gasparri, a Secretis Status. 


IV 


VICARIATUS APOSTOLICUS SAHARENSIS IN DUPLICEM VICARIATUM DE BAMAKO 
. ET DE OUAGHADOUGOU, UTERQUE IN SUDAN GALLICO, DIVIDITUR. 


BENEDICTUS PP. XV 


Ad perpetuam rei memoriam. — Ex officio supremi Apostolatus, quo 
divinitus in terris fungimur, in omnes catholici orbis regiones oculos 
mentis Nostrae convertimus et quae christiano nomini provehendo aeter- 
naeque fidelium saluti procurandae conducant, sollicito quidem studio 
decernere satagimus. Iamvero cum dilectus filius Leo Livinhac, Superior 
generalis Societatis Missionariorum Africae, quibus spiritualis cura Vica- 
riatus Apostolici Saharensis commissa est, instanter Nos flagitaverit, ut 
idem Vicariatus, magnitudine amplissimus et ob locorum distantias 
imperviasque semitas nimis difficilis, in duplicem missionem divideretur, 
Nos, collatis consiliis cum VV. FF. NN. S. R. E. Cardinalibus negotiis 
Propagandae Fidei praepositis, omnibusque rei momentis mature per- 
pensis, ut, aucto pastorum numero, gregis dominici securitate satius 

consultum sit, praelaudati Superioris generalis vota benigne excipienda 
existimavimus. Quae cum ita sint, Apostolica Nostra auctoritate, prae- 
sentium tenore, Vicariatum Saharensem in duas distinctas regiones divi- 
dentes, per lineam quae incipiendo a septentrionali parte a meridiano 
quinto ad occidentem Lutetiae Parisiorum, prosequitur usque ad lacus, 
qui ad meridiem fluminis Niger et civitatis Tombouctou sunt, et ab hoc 
loco, a limite administrativo civili Bandiagara, Dedougou et Bobodiou- 
lasso, decernimus ut territorium ad occidentem praedictae lineae con- 
slituat novum Vicariatum Apostolicum « de Bamako in Sudan Gallico » 
appellandum, territorium vero ad orientem ipsius lineae constituat alium 
novum Vicariatum Apostolicum « de Ouaghadougou in Sudan Gallico » 
nominandum, inclusis tamen in hoc secundo Vicariatu territoriis trium 
provinciarum civilis administrationis de Bandiagara, Dedougou et Bobo- 
dioulasso, Utrumque autem Vicariatum curis committimus Instituti Mis- 
sionariorum Africae. 

Haec statuimus, decernentes praesentes Litteras firmas, validas 
atque efficaces semper exstare et permanere, suosque plenos atque 
integros effectus sortiri atque obtinere, illisque ad quos spectant vel 
spectare poterunt, nunc et in posterum plenissime suffragari; sicque 
rite iudicandum esse et definiendum, irritumque ex nunc et inane fieri si 
quidquam secus super his, a quovis, auctoritate qualibet, scienter sive 
ignoranter attentari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die 
1 iulii memxxt, Pontificatus Nostri anno septimo. 


P. Carp. Gasparri, a Secretis Status. 


EPISTOLA 


AD R. P. BEDAM JARRETT, O. P., PRAEPOSITUM ANGLIAB PROVINCIAE, DE NOVO 
SODALIUM ORDINIS ET STUDIORUM DOMICILIO OXONIAE PROPEDIEM EXCI- 
TANDO GRATULATUR 


Dilecte fili, salutem et apostolicam benedictionem. — Aedificandi 
novi Oxoniensis monasterii, quod in veteris memoriam spemque fru- 
ctuum dudum cogitas, iam te prope esse in limine non mediocri cum 
laetitia accepimus. Ad Angliae enim populos praecipua quadam cari- 
tate ac desiderio respicimus et ea est dominicana familia, quae ad con- 
ciliandos catholicae veritati animos possit plurimum simul exemplo 

disciplinae sanctae, simul studio divinae gloriae. Amplissimaeque utili- 
tatis facis spem spectando in nova domo non perfectionem solum reli- 
giosae vitae, qua dominicani sodales Christi bonus odor sint, sed etiam 
eorum operam agitationemque proximis fructuosiorem excolendis vul- 
gandisque humanis divinisque doctrinis. Hoc proposito consilium iniisti 
addendi monasterio scholas, in quibus cum domesticis tum externis 
auditoribus tradantur, principio quidem, philosophia ac theologia, Aqui- 
nate, ut sollemne vobis est, duce; tum dein, cum facultas tulerit, ea 
varietas et copia disciplinarum, quibus parva initia in magnam efflore- 
scant studiorum universitatem. 

Quid postulent tempora, quid a religiosis viris, nunc maxime, Ecclesia 
desideret, optime nosti. Et est cur confidamus, te auspice, vetus illud 
pietatis doctrinaeque domicilium, quod Oxoniae flebilium casuum vis 
iamdiu sustulit, esse brevi ad vitam revocandum et ad decus pristi- 
num, magno cum emolumento Ecclesiae ac civitatis. Bonum interim 
omen vel ex hoc sumere licet quod, ut nuntiatum est, novae domus 
excitandae initium incidet die xv proximi augusti; quae dies, sacra Vir- 
gini in caelum assumptae, septem abhinc saecula, dominicanis sodalibus 
initium fuit Oxoniensis commorationis. 

Nos, ut par erat, et gratulati tibi iam animo sumus operis consi- 
lium, cum illud significatum primum Nobis est, et hisce nunc litteris 
iterum vehementiusque gratulamur opus idem iam prope effectum red- 
dendum, probantibus, imo etiam hortantibus civibus ex omni ordine 
iisque liberalitate praeeuntibus non exigua. Libet his omnibus testari 
benevolentiam Nostram, laudes impertiri, auctores esse ut coepta optima 
omni studio prosequantur. Et ut coepta eadem felicem ad exitum dedu- 
cantur, tibi, dilecte fili, viris illis quos supra memoravimus, religiosis 
sodalibus tuis iisque omnibus qui operi auspicando intererunt, caele- 
stium conciliatricem munerum, apostolicam benedictionem peramanter 
in Domino impertimus. 

Datum Romae apud Sanctum Petrum, die x iunii mcmxx1, Pontifi- 
catus Nostri anno septimo. 


BENEDICTUS PP. XV 

ACTA SS. CONGREGATIONUM 


SACRA CONGREGATIO CONSISTORIALIS 


DECRETUM 


CIRCA PROPONENDOS AD EPISCOPALE MINISTERIUM IN MEXICANA REPUBLICA 


Quo expeditiori utiliorique Ecclesiarum vacantium provisioni con- 
suleretur, Mexicanae Reipublicae Ordinarii nuper ab Apostolica Sede 
petierunt, ut, quae de eligendis Episcopis in Canadensi dominio et 
Terrae Novae insulis statuta sunt, ad ipsorum quoque Ecclesiam exten- 
derentur. Quorum vota benigne excipiens SSmus Diius Noster Bene- 
dictus PP. XV, hoc consistoriali decreto quae sequuntur, hac super re, 
praescribit. 

1. Pro proponendis sacerdotibus ad episcopale ministerium idoneis 
ac dignis, conventus Episcoporum fiet singulis trienniis aut saltem sin- 
gulis quinquenniis, tempore infra assignato. 

2. Conventus erunt provinciales, hoc est, omnes et singuli Ordinarii 
dioecesium uniuscuiusque provinciae convenient simul, nisi forte pro ali- 
quibus provinciis paucas dioeceses complectentibus duas provincias simul 
convenire decernatur: quod quidem iidem Episcopi proponere poterunlt. 

3. Vicarii vero Apostolici, si tempus et negotia permiserint, con- 
ventibus Episcoporum provinciae suae interesse curabunt, iisdem cum 
iuribus ac ceteri. 

4, Quolibet triennio aul quinquennio, ut supra dictum est, sub ini- 
tium Quadragesimae, incipiendo ab anno 1922, omnes et singuli Epi- 
scopi Metropolitano suo vel seniori Archiepiscopo (si duae ecclesiasticae 
provinciae simul conveniant) sacerdotum nomina indicabunt, quos dignos 
episcopali ministerio existimabunt. Nil autem vetat quominus, hos inter, 
alterius etiam dioecesis vel provinciae sacerdotes proponantur; sub gravi 
tamen exigitur, ut, qui proponitur, personaliter et ex diuturna conver- 
satione a proponente cognoscatur. 

5. Una cum nomine, aetatem quoque designabunt candidati, eius 
originis et actualis commorationis locum, et officium quo principaliter 
fungitur. 

6. Antequam determinent quos proponant, tam Archiepiscopi quam 
Episcopi poterunt a viris ecclesiasticis prudentibus necessarias notitias 
inquirere, ita tamen ut finis huius inquisitionis omnino lateat. Notitias 
vero quas receperint nemini patefacient, nisi forte in Episcoporum con- 
ventu, de quo inferius. 

7. Nomina quae Episcopi iuxta art. 4°" proponent, nemini prorsus 
aperiant, nisi Metropolitano suo vel seniori Archiepiscopo. 

8. Metropolitanus vel senior Archiepiscopus habitis a ceteris Prae- 
sulibus candidatorum nominibus sua adiiciat: omnium indicem ordine 
alphabetico conficiat, et, reticitis proponentibus, hanc notulam trans- 
mittat singulis suis Suffraganeis sive Antistitibus, ut hi opportunas 
investigationes peragere valeant de qualitatibus eorum quos personaliter 
et certa scientia non cognoscant. 

9. Investigationes huiusmodi, earumque causa, maxima secreti cau- 
tela peragendae erunt, ut supra, num. 6, dictum est. Quod si Episcopus 
vereatur rem palam evasuram, ab ulterioribus inquisitionibus abstineat. 

10. Post Pascha, die et loco a Metropolitano vel a seniore Archie- 
piscopo determinandis, quae coincidere poterunt etiam cum loco et die- 
bus assignatis pro ordinariis conferentiis episcopalibus, omnes Episcopi 
convenient ad seligendos eos qui S. Sedi pro episcopali ministerio pro- 
poni debeant. Convenient autem absque ulla solemnitate, quasi ad 
familiarem congressum, ut attentio quaelibet, praesertim diariorum et 
ephemeridum, et omne curiositatis studium vitentur. 

11. In conventu, invocato divino auxilio, praestandum erit a singulis, 
Archiepiscopo non excepto, tactis SS. Evangeliis, iusiurandum de secreto 
servando, ut sacratius fiat vinculum quo omnes adstringuntur: post hoc 
regulae ad electionem faciendam legendae erunt. 

12. Deinde unus ex Episcopis praesentibus in secretarium eligetur. 

13. His peractis, ad disceptationem Praesules venient, ut, inter tot 
exhibitos, digniores et aptiores seligant. Id tamen veluti Christo prae- 
sente fiet et sub Eius obtutu, omni humana consideratione postposita, 
cum discretione et caritate, supremo Ecclesiae bono divinaque gloria et 
animarum salute unice ob oculos habitis. 

14. Candidati maturae, sed non nimium provectae aetatis esse debent ; 
prudentia praediti in agendis, quae sit ex ministeriorum exercitio compro- 
bata; sanissima et non communi doctrina exornati, quae cum debita erga 
Apostolicam Sedem devotione coniungatur; maxime vero sint honestate 

vitae et pietate insignes. Attendendum insuper erit ad capacitatem candi- 
dati quoad temporalem bonorum administrationem, ad conditionem eius 
familiarem, necnon ad eius indolem et valetudinem. Uno verbo, viden- 
dum utrum omuibus iis qualitatibus polleat, quae in optimo pastore 
requiruntur, ut cum fructu et aedificatione populum Dei regere queat. 

15. Discussione peracta, fiet hac ratione scrutinium: 

a) Qui omnium Episcoporum sententia, quavis demum de causa, 
visi fuerint in disceptatione ex numero proponendorum expungendi, ii 
in suffragium non vocabuntur; de ceteris, etiam probatissimis, suffragium 
feretur. 

b) Candidati singuli ordine alphabetico ad suffragium proponen- 
tur: suffragia secreta erunt. 

c) Episcopi omnes, Metropolitano non excepto, pro singulis can- 
didatis tribus utentur taxillis seu calculis, albo scilicet, nigro, tertioque 
alterius cuiuscumque coloris: primum ad approbandum, alterum ad 
reprobandum, tertium ad abstensionem indicandam. 

d) Singuli Antistites, praeeunte Archiepiscopo, in urna ad hunc 
finem disposita taxillum deponent, quo dignum, coram Deo et graviter 
onerata conscientia, sacerdotem aestimabunt qui in suffragium vocatur: 
reliquos taxillos binos in urna alia, pariter secreto, deponent. 

e) Suffragiis expletis, Archiepiscopus, adstante Episcopo secretario, 
taxillos et eorum speciem coram omnibus numerabit, scriptoque adnotabit. 

16. Scrutinio de omnibus peracto, liberum erit Episcopis, si id ipsis 
placeat, aut aliquis eorum postulet, ut inter approbatos plenis aut pari- 
bus suffragiis novo scrutinio designetur quinam sit praeferendus. Ad hunc 
finem singuli suffragatores nomen praeferendi in schedula adnotabunt, 
eamque in urna deponent: schedularum autem examen fiet, ut supra 
num. 15, litt. e, decernitur. 

17. Quamvis vero Summus Pontifex sibi reservet, dioecesi vel archi- 
dioecesi aliqua vacante, per Delegatum Apostolicum, aliove modo, oppor- 
tuna consilia ab Episcopis vel Archiepiscopis requirere, ut personam eligat 
quae inter approbatas magis idonea videatur dioecesi illi regendae; nihi- 
lominus fas erit Episcopis in eodem conventu indicare, generali saltem 
ratione, cuinam dioecesi huuc aliumve candidatum magis idoneum cen- 
seant; ex. gr. utrum exiguae, ordinatae ac tranquillae dioecesi, an maioris 
vel difficilioris momenti, vel in qua plura sint ordinanda aut creanda; 
utrum dioecesi mitioris aéris et facilis commeatus, et alia huiusmodi. 

18. Episcopus a secretis, discussione durante, diligenter adnotabit 
quae de singulis candidatis a singulis suffragatoribus exponentur, 
quaenam discussionis fuerit conclusio; quinam tum in primo scrutinio 

tum in secundo (si fiat) fuerit exitus, et quidnam specialius iuxta art. 17 
fuerit dictum. 

19. Antistites a conventu ne discedant, antequam ab Episcopo secre- 
tario lecta fuerit relatio ab eodem confecta circa nomina proposita, can- 
didatorum qualitates et obtenta suffragia, eamque probaverint. 

20. Actorum exemplar ab Archiepiscopo, a Praesule a secretis et a 
ceteris Episcopis praesentibus subsignatum, quam tutissime ad Sacram 
hane Congregationem per Delegatum Apostolicum mittetur. Acta vero 
ipsa penes Archiepiscopum in archivo secretissimo S. Officii serva- 
buntur, destruenda tamen post annum, vel etiam prius, si periculum 
violationis secreti immineat. 

21. Denique, fas semper erit Episcopis, tum occasione propositionis 
candidati tum vacationis alicuius sedis, praesertim maioris momenti, 
litteras Sacrae huic Congregationi vel ipsi SSiio Domino conscribere, 
quibus mentem suam circa personarum qualitates sive absolute, sive 
relate ad provisionem dictae sedis, patefaciant. 

Datum Romae, ex aedibus Sacrae Congregationis Consistorialis, die 
30 aprilis 1921. 


4 C. Carp. De Lat, Ep. Sabinen., Secretarius. 
L. S. 


Aloisius Sincero, Adsessor. 


Il 
INSULENSIS er ATREBATENSIS 


DE COMMUTATIONE PARTICULAE TERRITORII IN CONFINIIS DIOECESUM 


DECRETUM 


Postulantibus Episcopis [nsulensi et Atrebatensi ut respectivis 
dioecesibus perpetuo aggregaretur quaedam territorii particula, quam 
inde ab anno 1809 parochus de Fromelles, modo Insulensis dioecesis, et 
parochus de Fleurbaia, Atrebatensis dioecesis, sibi invicem commutarunt 
in eaque usque ad praesens, consentientibus Ordinariis, curam anima- 
rum exercuerunt; Ssmus D. N. Benedictus Pp. XV oblatis precibus 
annuendum esse censuit. Quamobrem de Apostolicae potestatis pleni- 
tudine ac suppleto, quatenus opus sit, quorum intersit vel sua interesse 
praesumant, consensu, per praesens Consistoriale decretum statuit ut 
memorata territorii particula ita iam distracta cuique dioecesi Insu- 
lensi et Atrebatensi respective unita atque aggregala in perpeluum 
maneat. Atque ad haec exsecutioni mandanda deputavit R. P. D. Raphaé- 

lem Quilliet, Episcopum Insulensem, eidem tribuens necessarias et oppor- 
tunas facultates etiam subdelegandi, ad effectum de quo agitur, quem- 
libet virum in ecclesiastica dignitate constitutum; facto eidem onere 
intra tres menses a data praesentium computandos, ad hanc S. C. mit- 
tendi authenticum exemplar exsecutionis peractae; contrariis quibuslibet 
minime obstantibus. 

Datum Romae, ex aedibus Sacrae Congregationis Concistorialis, die 
8 iulii 1921. 


C. Carp. De Lat, Epise. Sabinen., Secretarius. 


L. S. 


Aloisius Sincero, Adsessor. 


LT 
PROVISIO ECCLESIARUM 


Ssmus D. N. Benedictus Pp. XV, decretis S. Congregationis Consi- 
storialis, has quae sequuntur Ecclesias de proprio singulas pastore 
providit, nimirum: 


28 iunii 1921. — Cathedrali Ecclesiae Alexandrinae in Ontario prae- 
fecit R. P. D. Felicem Couturier, hactenus Episcopum titularem Myrio- 
phytensem. 

8 iulii. — Titulari episcopali Ecclesiae Bullensi, R. D. Tulium 
Girard, Vicarium Apostolicum Deltae Nili. 

— Titulari episcopali Ecclesiae Uticensi, R. D. Aemilium Fernandum 
Sauvant, Vicarium Apostolicum de Bamako in Sudan Gallico. 

— Titulari episcopali Ecclesiae Sitifensi, R. D. loannem Thevenoud, 
Vicarium Apostolicum de Ouaghadougou in Sudan Gallico. 

18 iulii, — Cathedrali Ecclesiae Almeriensi, R. P. Bernardum Mar- 
tinez Noval, Ordinis Eremitarum Sancti Augustini, Magistrum in sacra 
theologia. 

22 iulii. — Titulari archiepiscopali Ecclesiae Sardicensi, R. D. Er- 
nestum Filippi, deputatum in Delegatum Apostolicum in Republica 
Mexicana. 

— Titulari episcopali Ecclesiae Caesareensi, R. D. Antonium Micozzi, 
deputatum in suffraganeum Emi ac Revmi P. D. Caietani S. R. E. Card. 
De Lai, Episcopi Sabinensis. 

— Titulari episcopali Ecclesiae Hieropolitanae, R. D. Celsum Costan- 
tini, Administratorem Apostolicum civitatis Fiwme et suburbiorum. 


| 

IV 
DEPUTATIO IN AUXILIAREM 


Item Ssthus Ditus Noster Benedictus Pp. XV, decreto S. C. Consi- 
storialis diei 22 iunii 1921, deputavit in Auwiliarem R. P. D. Crescentis 
Errazuriz y Valdivieso, Archiepiscopi Sancti [acobi de Chile, R. P. D. 
Raphaélem Edwards Salas, Episcopum titularem Dodonensem et Vica- 
rium generalem castrensem Reipublicae Chilenae. 


SACRA CONGREGATIO DE RELIGIOSIS 


APPROBATIONES 


Decretis Sacrae Congregationis de Religiosis, Ssus Diius Noster 
Benedictus PP. XV: 


8 maii 1921. — Instituti Sororum a Sancto Ioseph nuncupati, cuius 
domus princeps Augustae Taurinorum sita est, Constitutiones definitive 
approbavit. 

17 iulii. — Institutum Sororum vulgo « Missionarie Zelatrici del 
Sacro Cuore » nuncupatum, cuius domus princeps in Urbe sita est, 
laudavit. 


S. CONGREGATIO DE PROPAGANDA FIDE 


I 
DECRETUM 


NOVA APPROBATIONE DEFINITIVE CONFIRMANTUR CONSTITUTIONES CONGREGA- 
TIONIS FILIORUM SS. CORDIS IESU PRO AFRICANIS MISSIONIBUS, VERONAE 
INSTITUTAE. 


Cum Institutum opera illustris Praesulis Danielis Comboni olim Ve- 
ronae pro Africanis Missionibus primum erectum ac postea in religio- 
sam familiam anno 1885 adunatum sub nomine Congregationis Filio- 
rum Ss. Cordis Iesu, uberes protulisset in missionibus sibi commissis 
salutis fructus atque tum alumnorum numero, tum regulari disciplina 

floreat, opportunum visum est eius constitutiones, quamvis iam inde 
ab anno 1910 definitive adprobatas, ad tramitem Codicis iuris cano- 
nici nuper promulgati denuo expendere, ut eae inducerentur modifica- 
tiones, quae praedicto Codici aptius responderent, atque ad finem prae- 
clari Instituti melius conducerent. 

Quapropter in plenaria Congregatione diei 20 decembris 1920 Emi 
Patres huius Sacri Consilii christiano nomini propagando, praefatis 
constitutionibus in examen adductis, easdem cum modificationibus in 
adnexo exemplari exhibitis nova approbatione confirmare definitive 
censuerunt. 

Quam Emorum Patrum sententiam Ssmo D. N. Benedicto Div. 
Prov. PP. XV in audientia diei 21 eiusdem mensis ab infrascripto Sa- 
crae Congregationis Secretario relatam, eadem Sanctitas Sua adprobare 
ratamque habere dignata est, ac praesens hac super re decretum con- 
fici iussit. 

Datum Romae ex aedibus S.C. de Propaganda Fide, die 6 ianua- 
rii, in festo Epiphaniae D. N. I. C., anno 1921. 


G. M. Carp. van Rossum, Praefectus. 
L. S. 
C. Laurenti, Secretarius. 


Il 
DECRETUM 


APPROBANTUR DEFINITIVE CONSTITUTIONES SOCIETATIS MISSIONARIORUM AFRI- 
CAE AD NORMAM CODICIS REVISAE. 


Cum Societas missionariorum Africae ab Emo Cardinali Carolo 
Martiali Lavigerie ad fidem in Africa propagandam anno 1868 primitus 
fundata uberes protulisset salutis fructus, iam inde ab anno 1908 per 
decretum Sacrae huius Congregationis definitive suas constitutiones 
approbatas habuit. 

Postremis autem annis actuosa eiusdem Instituti opera adeo im- 
pense in missionibus per Africam provehendis incubuit, ut novis erga 
Ecclesiam meritis fulserit. Ut igitur praedictae constitutiones, ad mis- 
sionarios efformandos atque in bono continendos sapientissime exco- 
gitatae, ad Codicis iuris canonici nuper promulgati praescripta adamus- 
sim responderent, opportunum visum est nonnullas modificationes 
inducere, ut in aliis etiam Institutis passim factum est. 

Acta, vol. XIII, n. 10. — 1-8-921. 7 

Quapropter in plenario horum Emorum Patrum conventu die 4 ver- 
tentis aprilis habito, res in examen adducta fuit, iidemque EE. PP. dictas 
eonstitutiones, cum modificationibus in adnexo exemplari exhibitis, nova 
ac definitiva approbatione confirmandas censuerunt. 

Quam Emorum Patrum sententiam Ssmo D.N. Benedicto Div. Prov. 
PP. XV ab infrascripto eiusdem S. Congregationis Secretario in audientia 
diei 11 eiusdem mensis relatam, Sanctitas Sua benigne approbare dignata 
est ac praesens ea super re decretum confici atque expediri iussit. 

Datum Romae, ex aedibus Sacrae Congregationis de Propaganda 
Fide, die 21 aprilis 1921. 


G. M. Carp. van Rossum, Praefectus. 


L. 
C. Laurenti, Secretarius. 


Il 
DECRETUM 


INSTITUTUM A BETHLEHEM NUNCUPATUM PROPE « IMMENSEE », DIOECESIS CU- 
RIENSIS, IN SEMINARIUM HELVETICUM PRO EXTERIS MISSIONIBUS BRIGITUR. 


Ut ad fidem per orbem latius propagandam etiam ex nobilissima 
Helvetiorum gente idonei missionarii mitti possint, opportunum visum 
est Institutum quod a Bethlehem nuncupatur in loco vulgo Jmmensee, 
dioecesis Curiae Rhaetorum exsistens, quod iam pluribus abhinc annis 
alumnis atque disciplina floret, in Seminarium Helveticum pro exteris 
missionibus erigere sub iurisdictione huius Sacrae Congregationis chri- 
stiano nomini et fidei propagandae. 

Quo quidem super consilio, cui Episcopi Curiensis aliorumque in 
Helvetia Antistitum sententia enixe favet, ab infrascripto Sacrae Con- 
gregationis de Propaganda Fide Praefecto, facta relatione Sanctissimo 
Domino Nostro divina Providentia Papae Benedicto XV, in. audientia 
diei 19 huius mensis, Sanctitas Sua rem magnopere adprobavit, praedi- 
ctamque erectionem ratam habuit et confirmavit, atque praesens ea super 
re decretum edi iussit, una statuens ut praedictum Seminarium peculiari 
statuto ac legibus ab hac S. C. adprobandis, in futurum regatur. 

Datum Romae, ex aedibus Sacrae Congregationis de Propaganda 
Fide, die 30 maii 1921. 


G. M. Carp. Van Rossum, Praefectus. 


L. 


C. Laurenti, Secretarius. 

IV 
NOMINATIONES 


Brevibus Apostolicis nominati sunt: 


1 iunii 1921. — Vicarius Apostolicus de Kuang-tong Occidentali et 
Hainan, R. D. Augustus Gauthier, e Societate Parisiensi pro Exteris 
Missionibus. 

28 iunii. — Vicarius Apostolicus Deltae Nili, R. D. Iulius Girard, e 
Societate Lugdunensi Missionum ad Afros. 

5 iulii. — Vicarius Apostolicus de Bamako in Sudan Gallico, R. D. 
Aemilius Fernandus Sauvant, ex Instituto Missionariorum Africae. 

— Vicarius Apostolicus de Ouaghadougou in Sudan Gallico, R. D. 
Ioannes Thevenoud, ex eodem Instituto Missionariorum Africae. 

10 iulii. — Episcopus Coadiutor cum iure futurae successionis Ar- 
_chiepiscopi Calcuttensis in Indiis Orientalibus, R. D. Ferdinandus Pe- 
rier, e Societate Jesu. 


SACRA CONGREGATIO RITUUM 


I 
PICTAVIEN. 


BEATIFICATIONIS ET CANONIZATIONIS VEN. SERVI DEI ANDREAE HUBERTI FOUR- 
NET, FUNDATORIS CONGREGATIONIS FILIARUM CRUCIS, VULGO SORORUM 
S. ANDRBAE. 

SUPER DUBIO_ 

An constet de virtutibus theologalibus, Fide,.Spe et Caritate.in Deum et 
prowimum, nec non de cardinalibus, Prudentia, lustitia, Fortitudine 
et Temperantia earumque adnexis, in gradu heroico, in casu et ad 
effectum, de quo agitur? 


Vixdum venerabilis Dei Servus Andreas Hubertus Fournet, operum 
non minus quam dierum plenus, anno millesimo octingentesimo trige- 
simo quarto, qui suae aetatis secundus supra octogesimum annus erat, 
a mortali hac statione recessit, quotquot praefatum pernoverant Dei 

Famulum sanctaeque eiusdem conversationis exstiterant testes, omnes 
heroicarum ab eo exercitarum virtutum perinsignes facti sunt praecones, 
ipsomet praeeunte Pictaviensis ecclesiae pastore. Nihilominus, cum, iam 
plenum abhinc decennium, eisdem super virtutibus inita fuit disceptatio, 
multis variisque eadem obnoxia facta est animadversionibus, quae exinde 
potissimum ducebantur, quod non solum e superiore vitae Servi Dei 
parte, quae priores triginta complectitur annos, aliquid adiumenti capere 
nequiret necessaria de virtutum heroicitate apparanda et accuranda pro- 
batio, verum et neque ad hoc satis fructuosum illud adinveniretur, quod 
quinquaginta circiter annorum, ad obitum usque, proxime subsecutum 
est reliquum vitae spatium, utpote quod aeque et ipsum neque defe- 
ctibus vacuum maculisque omnino expers. Quae quidem semel oppo- 
sitae quum urgerentur animadversiones grave in discrimen causam 
adducere sunt minitatae, donec ex angustiis, quibus versabatur, eam 
eripere, industri experrectaque sui Patroni opera, pro viribus connisi 
sunt actores; quodque acri adsiduoque studio proposuerant sibi, pro- 
spero assecuti sunt successu, ad quaedam capila scite apteque redi- 
gendo et colligando quaecumque illuc usque obiecta ex adverso fue- 
rant; ista siquidem numero multa, genere et gravitate disparia arduam 
sane planeque incommodam propositam reddiderant quaestionem. 

In primis namque, singulae, per ista continentia capita, ex ordine 
resumuntur difficultates; mox facta, unde obiiciendi prompta fuerat mate- 
ries, naviter studioseque investigantur et perpenduntur, una cum pecu- 
liaribus suis adiunctis, prout reapse acciderunt; quemadmodum scilicet 
sacramenti religione obstricti maximique momenti oculari scientia per- 
saepe instructi enarrarunt et descripserunt testes. Ita, positis prius cer- 
toque firmatis quae in facto consistunt, quonam in censu ipsa habenda 
essent facta, seu quanti existimanda essent quae, dum vixit, egit ope- 
ratusque fuit venerabilis Dei Famulus, id probe addiscere iustaque 
lance pensitare ex eis necesse fuit, quae iuris sunt, quaeque interdum 
nonnisi sanae critices recteque disserendi praecepta exstiterunt, ut plu- 
rimum autem, principia et doctrinae, quorum ope de bonitate aut 
malitia actus, nec non de virtutum heroicitate deque diverso heroici- 
tatis gradu discernere licuit atque diiudicare. Hanc complanatam satis 
simulque certam atque tutam ingressi emensique quum fuerint viam, 
quo constituerant sibi, eo advenisse dicendi sunt actores; quae nam- 
que sive in facto sive in iure, iuste copioseque prolata fuerunt in 
iudicio, eiusmodi profecto sunt aperteque se probant, quibus vir pru- 
dens aequusque rerum aestimator assentiri ferme cogitur eisque sub- 
scribere. 

Constitit sane, si quid in priore aetatis suae periodo, quoad hone- 
stae vitae commoda, domesticae supellectilis instructum aliaque generis 
eiusdem, sibi indulgere visus fuerit venerabilis Andreas, hoc omne plene 
cumulateque redemisse illum atque expiasse vivendi agendique suimet 
ratione, quam iugiter costanterque eum postea servasse liquet in altero, 
quod successit, vitae stadio, potiori quidem atque diuturniori, quum 
dimidium aequaverit saeculum. Illuc procul dubio illae spectarunt, 
maxime erga seipsum, austeritates, quibus, post suipsius, uti vocant, 
ad Deum conversionem, nimis deditus venerabilis Dei Famulus adpa- 
ruit; eisque quin eximiarum virtutum, quibus ornatus ille fuit, apparatus, 
quemdam veluti per excessum, nonnihil detrimenti acciperet, inde potius 
maiorem ipse nactus est firmitatem atque pulchritudinem ; quandoquidem 
ita se gerens venerabilis Andreas, eo maius generosae virtutis sibi ade- 
ptus fuit meritum, quo ad semetipsum trahere sibique accommodare 
fuit sollicitus hoc tam sapiens tamque providum sancti Gregorii Magni 
monitum: « Per hoc ergo - facite dignos fructus poenitentiae - unius- 
« cuiusque conscientia convenitur, ut tanto maiora quaerat bonorum 
« operum lucra per poenitentiam, quanto graviora sibi intulit damna per 
« culpam » (Homil. 20 in Evamgel.). 

Neque ex eo quod universa, qua longe lateque patuit, series vitae 
Servi Dei non aeque renideat sanctitate, ullum sumere fas est, quod 
contra faciat, argumentum; idque si quis fortasse autumaret, hic pro- 
fecto, quae proprie vereque sit virtus heroica, quibusque elementis con- 
stet et conficiatur, se probe non tenere ostenderet. Nam, si quando de 
Servis Dei praesertim agitur in ultima senectute defunctis, insigniter 
opinione sua falleretur, qui in praedictis Dei Famulis omnia heroica 
qualitate praedita vellet invenire; obstat enim, quod, una dumtaxat 
excepta beata Virgine Maria, augusta Dei Genitrice, quot sunt ex Adamo 
progeniti, nascendo, contrahunt peccatum, quodque, etsi sacro bapti- 
smate deletum, stirpes tamen post se relinquit pravas atque distortas, 
infecto tamquam semine inclusas. Ex quo fit, ut, cum Servorum Dei 
perquiruntur virtutes, eorum quidem integra pervestiganda erit vita 
singulaeque explorandae erunt actiones; ast, si de iis praecipue res 
est, qui grandiori obierint aetate, contentos esse oportet, si virtutum, 
quae ipsorum Dei Servorum conditioni seu statui consentaneae sunt, 
heroicus praesto sit solideque demonstretur ascensus, isque maxime 
nitescat eo potissimum tempore, quod vitae fuit extremum, quin tamen, 
generali quadam norma, statui ac definiri queat, hoc extremum vitae 
tempus quot annorum ambitu comprehensum et circumscriptum esse 
debeat, sicut hanc magni momenti magnique ponderis quaestionem e 

proposito expendit, eamque, suam interponens auctoritatem atque diu- 
turnum, quem adquisierat, usum, dirimit absolvitque Benedictus XIV. 
Cunctis quippe, quae ad rem facere valuissent, in medium allatis, sen- 
tentiae, quam professus non ita pridem fuerat, firmius adhaerescit, ab 
eaque se non discedere gravibus hisce declarat verbis: « A proposita 
« sententia non recedo, quae diuturnam exposcit quidem heroicitatem, 
« absque ulla tamen temporis definitione: ideoque, ubi casus contingat, 
« unusquisque in causa suffragaturus, perpenso antecedentis vitae Servi 
« Dei cursu, videre debebit, an vel diuturni ratione temporis, quo heroice 
« vixit, vel ratione qualitatis actuum, quos breviori tempore exercuit, 
« ille inter heroas possit adscribi et inter sanctos in Ecclesia colendos — 
« recenseri » (lib. III, cap. XXXIX, n. 5). 

Quae sane omnia ad hance transferre causam eique congruenter 
aptare idem profecto fuit atque facilem expeditamque causae ipsius 
efficere diiudicationem, quemadmodum in altera, quae anno elapso 
habita est, praeparatoria Congregatione dignosci potuit ita, ut ad ulte- 
riora postmodum progredi licuerit, ad generalem nempe Congregatio- 
nem, quae, die vigesima prima superioris mensis iunii, coram Sanctis- 
simo Domino nostro Benedicto Papa XV coacta fuit. In qua a Reve- 
rendissimo Cardinali Vincentio Vannutelli, causae Relatore, sequens ad 
discutiendum propositum est Dubium: An constet de virtutibus theolo- 
galibus, Fide, Spe et Caritate in Deum et proximum, nec non de cardi- 
nalibus, Prudentia, Iustitia, Fortitudine et Temperantia earumque adnexis 
venerabilis Servi Dei Andreae Huberti Fournet, in gradu heroico, in case 
et ad effectum, de quo agitur? Reverendissimi Cardinales et Patres Con- 
sultores sua quisque suffragia ediderunt, quae tamen Sanctissimus 
Dominus noster intento admodum persecutus quum fuisset animo, supre- 
mum iudicium Suum de more prorogandum duxit, praesidium et lumen 
a Patre luminum, fervidis interea communibusque fusis precibus, enixe 
exoraturus. Quum autem mentem Suam patefacere statuisset, hodiernam 
designavit diem Dominicam octavam post Pentecosten; ideoque, sacris 
Mysteriis devotissime celebratis, ad Vaticanas Aedes arcessiri iussit Reve- 
rendissimos Cardinales Antonium Vico, Episcopum Portuensem et S. Ru- 
finae, Sacrae Rituum Congregationi Praefectum, et Vincentium Vannu- 
telli, Episcopum Ostiensem et Praenestinum, Sacri Collegii Decanum 
causaeque Relatorem, una cum R. P. Angelo Mariani, Fidei Promotore 
generali, meque insimul infrascripto Secretario, eisque adstantibus, 
solemniter pronuntiavit: Constare de virtutibus theologalibus, Fide, Spe 
et Caritate in Deum et prowimum, nec non de cardinalibus, Prudentia, 
Iustitia, Fortitudine et Temperantia earumque adnexis venerabilis Servi 

Dei Andreae Huberti Fournet, in gradu heroico, in casu et ad effectum, 
de quo agitur. 

Hoc Decretum publici iuris fieri, et in acta Sacrae Rituum Congre- 
gationis referri mandavit sexto idus iulias anno McMxxI. 


*& A. Carp. Vico, Ep. Portuen. et S. Rufinae, 
S. R. C. Praefectus. 


L. S. 
Alexander Verde, Secretarius. 


Il 
DUBIUM 


CIRCA MISSAM VOTIVAM SACRATISSIMI CORDIS IESU PRIMA FERIA VI MENSIS 


Sacrorum Rituum Congregationi propositum est dubium: « An feria 
« sexta post Octavam Ascensionis, si iuxta Rubricas fiat Officium et 
« Missa de ea, et simul occurrat prima feria sexta mensis, celebrari 
« valeat una Missa Sacratissimi Cordis Iesu, tamquam votiva solemnis, 
«iis in ecclesiis in quibus mane peraguntur devota exercitia in hono- 
«rem eiusdem Sacratissimi Cordis Iesu? ». 

Et Sacra eadem Rituum Congregatio, audito specialis Commissionis 
suffragio, re sedulo perpensa, ita rescribendum censuit: 

« Attentis Rubricis Missalis nuper editi tit. II, n. 3, atque Decretis 
« S. R. C. 4084 Vallisvidonis diei 29 novembris 1901 et 4093 Romana 
« diei 26 martii 1902 ad 3, Missa in casu erit dicenda de feria sexta 
« post Octavam Ascensionis, quae aequiparatur Festo Christi Domini, 
«cum iisdem tamen privilegiis Missae votivae solemnis, cum cantu vei 
« lectae, de Sacratissimo Corde Iesu, pro re gravi, iuxta declarationem 
« seu Decretum S. R. C. 4271 Baionen. diei 8 iunii 1911, ad II ». Atque 
ita rescripsit ac declaravit. 

Die 8 iulii 1921. 


> A. Carp. Vico, Ep. Portuen. et S. Rufinae, 
S. R. C. Praefectus. 


L. S. 
Alexander Verde, Secretarius. 

ACTA TRIBUNALIUM 


SACRA ROMANA ROTA 


SANCTI ANGELI DE LOMBARDIS 


1URIUM 


Benedicto Pp. XV feliciter regnante, Pontificatus dominationis suae 
anno sexto, die 16 iulii 1920, RR. PP. DD. Ioannes Prior, Ponens, Julius 
Grazioli et Franciscus Parrillo, Auditores de Turno, in causa S. Angeli 
de Lombardis - Iurium, inter Archipresbyterum Victorium Novia, actorem 
appellantem, repraesentatum per legitimum procuratorem Thomam Ambro- 
setti, advocatum, et Clerum ecclesiae receptitiae oppidi « Vallata », reprae- 
sentatum per legitimum procuratorem Vincentium Sacconi advocatum, 
interveniente et disceptante in causa Promotore iustitiae huius S. Tribu- 
nalis, sequentem tulerunt in gradu appellationis definitivam sententiam. 


In oppido Vallata dioecesis S. Angeli de Lombardis exstat ecclesia 
curata receptitia, quae communem subiit sortem aliarum huius generis 
ecclesiarum, in Neapolitano Regno usque ad secundam medietatem 
elapsi saeculi florentium: si quidem, lege gubernii italici diei 15 augu- 
sti 1867 omnia bona praefatarum ecclesiarum, reservata unica quota 
earumdem parochis, compilata fuerunt atque tradita administrationi 
vulgo dictae Fondo pel Culto per legem superioris anni institutae. Ex 
facta spoliatione, reditus defecerant pro divini cultus expensis, et cum 
ad eosdem recuperandos recursus parocho pateret penes civilia tribu- 
nalia contra praedictath administrationem, tamquam heredem bonorum 
praefatis ecclesiis subtractorum, hanc viam delegit hodiernus parochus 
loci Vallata, sac. Victorius Novia, atque duplici sententia conformi 
eadem administratio del Fondo Culto damnata fuit ad quotannis repen- 
dendam parocho eiusdem ecclesiae summam libell. 1482,75 pro cultus 
expensis, una cum annua summa lib. 300 pro ecclesiae manutentione, 
nec non ad eidem parocho reficiendas summas in eadem mensura 
annuali pro cultu iam expensas a die possessionis beneficii usque ad 
litis initium, sexdecim videlicet annis: et libell. 2000 pro una tantum 
vice, titulo factarum expensarum pro sacris utensilibus. 

Super summa pro retroacto tempore percepta a parocho Novia, in 
libell. 27.809,80, lis orta est inter praefatum parochum et clerum recep- 
titium praetendentem partem sibi deberi, sive quia et ipse in cultus 
expensas pro rata contribuit, sive quia pecunia vindicata, ex bonis sibi 
a fisco arreptis proveniebat. 

Vicarius generalis de Episcopi mandato, studuit rem de bono et 
aequo componere inter partes, schemate quodam compositionis propo- 
sito; at, refragante Archipresbytero, controversia per Episcopi decretum 
diei 21 iulii 1912 fuit dirempta, cuius vi Clero concessae fuerunt lib. 6000, 
Episcopo pro cathedratico et taxa Seminarii libell. 1000, et reliqua 
summa lib. 20.809,80, Archipresbytero adiudicata fuit. 

Archipresbyter Ordinarii decreto non acquievit, sed recursum fecit 
ad S. Sedem, atque, obtenta commissione pontificia, causa delata fuit 
ad h. S. Ordinem in prima instantia iudicanda. Duo dubia ad rem pro- 
posita fuerunt nempe: 

1. An et quae repartitio facienda sit summae lib. 27.809,80 quam 
Arch. Novia percepit ab Administratione, vulgo Fondo per il culto. 

2. Quomodo erogari et a quo administrari debeat annua assignatio 
ab eadem Administratione in posterum solvenda in casu. 

Responderunt iudices rotales primi gradus, prout constat ex deci- 
sione relata in Comm. Off. Acta Ap. Sedis, vol. XII, p. 94: 

Ad I. Affirmative quoad primam partem; quoad alteram partem 
vero: Repartitio fiat ut in decreto Episcopi diei 21 iulii 1912, detractis 
tamen de parte assignata clero, libellis mille septingentis quinquan- 
ginta duabus (L. 1752), Archipresbytero adiudicandis. 

Ad II. Standum decreto Episcopi. 

Appellante autem Archipresbytero Novia ad alium turnum rotalem, 
quaestio nobis dirimenda proponitur sub dubio consueto: An sententia 
rotalis diet 28 februarii 1919 sit confirmanda vel infirmanda, in casu. 


In lure. - Ante omnia determinanda est conditio iuridica partium. 
luxta statuta capitularia ecclesiae receptitiae oppidi Vallata, ab Ordinario 
dioecesis S. Angeli de Lombardis et Bisacien. Revino D. Antonio Manerba, 
anno 1749, approbata, Clerus receptitius curam habitualem habet, Archi- 
presbyter autem curam actualem. Ita legitur cap. 2: « Ad esso Arciprete 
« appartiene la cura delle anime, all’aiuto delle quali sono tenute le altre 
« Dignita e i Partecipanti: alla cura attuale, perd é tenuto detto Arci- 
« prete, e gli altri alla cura abituale ». Unde clerus receptitius, qui 
curam habitualem habet, ad normam iuris communis, rector est eccle- 
siae: ad illum itaque, spectat illius administratio, defensio iurium ipsius, 

onus ‘reparandi eamdem, etc. Ait Pignatellus, Consult. 150, n. 8, tom. IX: 
« Quod vero ad regimen et administrationem ecclesiae, Capitulum pariter 
« fundat suam intentionem in eo quod est rector sive parochus, et sic 
«regendi et administrandi cura ad ipsum de iure pertinet, ut per 
« Rotam etc.... quam sequitur Lotterius ». Qui curam actualem tantum- 
modo habet, non est rector ecclesiae, sed, uti tenet Rota, decis. 316, 
n. 2, par. 4, tom. 2. inter Recentior., est rector curae animarum, vel, ut 
ait Pichler in tit. De Off. Vic., n. 15, est rector animarum. luri communi 
in casu consonant statuta generalia ecclesiarum receptitiarum ad nor- 
mam exemplaris a congregatione Episcoporum regni Neapolitani redacta, 
et iussu regis Ferdinandi [ ad omnes Ordinarios eiusdem regni missa 
anno 1824, prout ex auctore Salzano (Lezioni di Diritto Canonico, vol. 2, 
p. 232 seq.) notatur in sententia appellata. Iuxta eadem statuta partes 
etiam suas habet Ordinarius in administratione redituum ecclesiae. Sub 
num. 2 legitur: « [1 Clero amministrerd in massa comune e non gia divi- 
« samente le rendite di qualunque natura esse siano per mezzo di un 
« Partecipante eletto dal Clero istesso, che esercitera tutte le funzioni di 
« Procuratore, e ne assumera il titolo ». Sequuntur aliae dispositiones 
ad rem nostram spectantes, n. 5: « Se poi vi sara accidentale accresci- 
« mento di rendita, anche per causa di porzioni vuote, alla fine dell’anno, 
« secondo il Reale Rescritto del 19 nov. 1823, il Procuratore ne dara 
« piena cognizione all’Ordinario, il quale ordinera una eguale partizione 
« tra tutti i partecipanti; oppure, richiedendolo il bisogno, disporra che 
« tutti o parte degli avanzi, si applichino a beneficio della Chiesa, o 
« riparazioni di fabbriche, 0 migliorie dei fondi o sacri arredi, o altro 
« secondo il bisogno di essa... 8. Al Procuratore sard permesso di ero- 
«gare tutte le somme, che bisognano, senz’altra autorizzazione per 
« soddisfare ai pesi pubblici maturati, o alle porzioni dei partecipanti. 
« Per le spese poi di Chiesa... come anche per l’introduzione delle liti, 
« debba esserne autorizzato dal Clero per mezzo di regolare commis- 
« sione... 9. Ogni introito sara percepito dal solo Procuratore; chiunque 
« dei partecipanti introitera somma qualunque appartenente alla somma 
« comune, col suo ricevo non sara liberato il debitore ». 

Hisce normis generalibus conformia sunt statuta particularia eccle- 
siae receptitiae S. Bartholomaei, quibus ordinatur ut quovis anno e 
gremio cleri receptitii eligantur duo procuratores, unus Capituli, alter 
ecclesiae, qui ex mandato eiusdem cleri bona respective Capituli et 
ecclesiae administrare debeant et iura tueri. 

Ecclesiae receptitiae bonis fuerunt ditatae quorum reditus massam 
communem conflabant, et ex iis congrua portio curata praelevari debe- 


S. Romana Rota 395 


bat, Archipresbytero tribuenda, nisi aliunde ipse eam haberet, et ex 
reliqua summa tot portiones faciendae, quot Episcopus sufficientes exi- 
stimaret pro animarum curae adiumento ac cultus servitio. Expensae 
cultui necessariae ex eadem massa ut plurimum desumebantur, nisi 
peculiares essent reditus, qui licet a massa distincti, una tamen cum 
massa ecclesiae patrimonium constituebant. 

Haec vero iura immutata manent etiam post leges eversivas anni 1867, 
quibus bona’ ecclesiae et Capituli ad dominium Status devoluta sunt. 
Civilis enim potestas legem ecclesiasticam abrogare nequit. In facto, 
utique, evenit mutatio, cum, deficientibus bonis ecclesiae patrimonium 
constituentibus, administratio Capituli ut plurimum ad bona adventicia 
restringitur. Numquam tamen cessavit ecclesiastica auctoritas ius Capi- 
tulorum vindicare ad illa bona quae fiscus sibi iniuste adscivit, ceu 
videre est in litteris S. C. Concilii Ad dirimendas, et in Instructionibus 
S. Poenitentiariae De compositionibus faciendis ab illis qui proprietatem 
huiusmodi bonorum a fisco acquisierint. Suppressio ab auctoritate civili 
decreta, facta videlicet mutavit, non iura. 

Vi legis italicae diei 15 augusti 1867 art. 1 suppressa fuerunt: « | 
« Capitoli delle Chiese Collegiate, le chiese ricettizie, le communie, ecc. 
« salvo per quelle tra esse che abbiano cura di anime, un solo beneficio 
« curato, od una quota curata di massa per congrua parrocchiale ». In 
sequelam vero decretae suppressionis omnia bona a fisco compilata 
sunt: art. 2. « Tutti i beni di qualunque specie, appartenenti agli anzi- 
« detti enti morali soppressi, sono devoluti al demanio dello Stato »; 
eademque, eiusdem eversivae legis dispositione, Administrationi vulgo 
dictae Fondo per il Culto, demandata. Heres igitur talium bonorum facta 
fuit praedicta civilis administratio, quae, prout in iuribus praefatarum 
ecclesiarum successit, sic et onera iis inhaerentia hereditavit. Verum, 
cum onera quae collegio vel communitati incumbebant, simul cum ipsa 
communitatum suppressione, iuxta legem civilem, cessaverint, nihil pro 
his dicta civilis administratio refundere statuit, exceptione facta, ad effe- 
ctum pensionis, pro his, qui tempore legis promulgatae beneficio vel 
portione legitime erant investiti. 

At pro cultus expensis et manutentione ecclesiarum, quae una cum 
indole receptitia curam animarum adnexam retinebant, etiam civiliter 
tenetur Administratio « del Fondo Culto », easdem rependere, ex illarum 
ecclesiarum patrimonio sibi in hereditatem obvento, et iuxta ipsius patri- 
monii vires. In art. 30 legis 7 iulii 1861 haec ad rem habentur. « Pei 
« pagamenti dei debiti, degli oneri e di qualsiasi altra passivita degli 
« enti o corpi morali soppressi, il Fondo per il Culto non sara tenuto 

«ad un ammontare maggiore di quello risultante o dalla rendita netta 
« accertata definitivamente nella presa di possesso, 0 dal capitale for- 
« mato dal cento per cinque della rendita medesima ». 

Ex iuridica partium conditione, ad normam iuris ecclesiastici, sequitur 
primo, quod Archipresbyter nonnisi de mandato cleri receptitii actionem 
intentare potuit contra civilem administrationem, quae « Fondo per il 
« culto » vulgo audit, ad expensas cultus et reparationis ecclesiae recu- 
perandas. Huiusmodi mandatum generale a clero tacite illi collatum 
fuit, ut rite concludit sententia appellata, et ad omnes expensas neces- 
sarias et ordinarias in lite promovenda sufficiebat: non autem ad extraor- 
dinarias, ad quas faciendas requirebatur, iuxta Capituli statuta, speciale 
mandatum. Sequitur, in secundo loco, quod, quidquid ex actione inten- 
tata obtinuerit, non sibi sed ecclesiae acquisivit, a cuius rectore, seu 
a clero receptitio, administrandum erat, interveniente quoque Ordinario 
in iis, quae ipsi, iuxta statuta, competunt. 


Ap FACTUM QuoD spectTaT. Imprimis notandum est quod in dubiis 
concordatis nulla fit quaestio de pecunia a tribunali concessa pro expensis 
toleratis vel in posterum tolerandis in ecclesia reparanda: de illa igitur 
nobis non erit agendum. 

Quod ad repartitionem spectat summae libellarum 27.809,80 de quo 
agitur sub primo dubio, ex illa imprimis refundendae sunt Archipre- 
sbytero Novia expensae litis in foro civili motae. Ipse contendit se dimi- 
diam partem integrae summae vindicatae, cumulate pro honorariis et 
expensis in lite promovenda, ex pacto inito advocato civili solvisse, cui 
nihil solvere deberet si ipsum in lite succumbere contigisset. Haec con- 
ventio vero admitti nequit. Huiusmodi conclusionem autem DD. Audi- 
tores non fundant in ratione ab appellata sententia allegata, nempe 
quod obligatio rependendi expensas nullimode, ne indirecte quidem, 
oriri potest ex emptione litis, utpote reprobata a lege positiva, sive 
canonica (can. 1615 Cod. I. C.), sive civili, tum moderna (Cod. Civ. It., 
art. 1458) tum Romana (1. Sumptus, ff. de pactis et 1. Salarium ff. man- 
dati), quia communior Doctorum opinio, tenet quod, licet pactum non 
solum eatrinsece, seu vi legis positivae, sed etiam intrinsece turpe sit, 
ac proin de iure naturae nullum, tamen, si pars contrahens actionem 
illicitam vel turpem in pactum deductam vere praestiterit, pretium con- 
ventum solvendum est: quia, nimirum, ex actione illicita vel turpi com- 
pleta, oritur novus contractus innominatus « facio ut des » qui a priori 
conventione pendet, non secundum speciem suam essentialem, sed tan- 
tummodo secundum pretii determinationem: quae pretii determinatio 

in se non erat invalida nec peccaminosa. Cf. Lehmkuhl, vol. I, n. 1248 sq., 
ed. 12; Génicot, vol. I, n. 584, ed.7 et alios ab hisce auctoribus citatos. 
Defensionis opera ab advocato praestita non erat in se illicita, sed a 
lege prohibita tantummodo uti pars integra contractus vetiti: opera 
autem feliciter completa, non iniuste exigere potuit laboris simul ac 
periculi praemium antea determinatum, licet ad illud repetendum nulla 
ipsi concessa sit actio civilis. Praeterea dubitari licet num iura quae 
prohibent quominus patroni litem emant vel de immodica rei litigiosae 
parte sibi rependenda paciscantur, in peculiaribus causae actualis adiun- 
ctis locum habeant: nam agebatur de re quae sua indole aleae plena 
erat, de actione nimirum contra potentem Administrationem, quae vel 
sola sui opinione valet parochos a suis iuribus prosequendis deterrere, 
ita ut, excluso edusmodi pacto, fere nulla spes parocho remaneret vel 
partem bonorum suae ecclesiae pertinentium vindicandi. 

Unde, si, in facto, Archipresbyter Novia sufficienti mandato Cleri 
receptitii instructus fuisset ad hoc medium extraordinarium adhiben- 
dum, et medietatem pecuniae recuperatae advocato revera se rependisse 
probasset, haec inter expensas Archipresbytero refundendas procul dubio 
enumeranda esset. 

At Archipresbyter Novia id non probavit. Imprimis de tali pacto 
inito ex actis non constat. Actor epistolam exhibet advocati, in qua 
emptio litis in dictis terminis proponitur, sed ex nullo documento con- 
stat ipsum Archipresbyterum proposito adhaesisse. Porro, etiamsi exsti- 
terit pactum, nullatenus constat Archipresbyterum pacto stetisse et 
dimidiam partem pecuniae obtentae advocato reapse solvisse: rogatus 
enim per decretum D. Ponentis in prima instantia diei 18 iunii anni 1918, 
ut probationes solutionis tribunali exhiberet, per quinque hebdomadas 
nullum dedit responsum: edito autem altero decreto Ponentis perem- 
ptorio, die 27 iulii 1918, ut dictas probationes intra quindecim dierum 
spatium afferret, pariter nihil respondit. Reiecta itaque infundata con- 
tentione actoris, remanet ut summa ex aequo determinetur pro expensis 
litis et occasione litis ab ipso toleratis: et DD. Auditores talem sum- 
mam rite definitam esse censuerunt a Pro-Vicario Episcopi in mensura 
quartae partis integrae summae de manu Administrationis vulgo « Fondo 
per il Culto » recuperatae. 

Secundo loco rependendae sunt expensae sive ab Archipresbytero 
sive a clero ab anno 1895 factae pro supellectili ecclesiae et divino 
cultu. Huiusmodi summae, allegatis omnibus perpensis, in aequa men- 
sura determinatae sunt in schemate Pro-Vicarii Episcopi in decreto ab 
Ordinario approbato. Neque de aliqua possibili iniuria sibi facta Archi- 

presbyter queri potest, ex eo quod infundatae eius computationes reie- 
ctae fuerunt, cum, ut ait De Luca, De tutoribus et curatoribus, n. 55, 
« administrator nec debitor nec creditor dici possit ante redditam rei 
« gestae rationem ». Archipresbyter Novia autem de administratione 
bonorum ecclesiae ab ipso gesta adaequatam rationem non reddidit, sive 
Ordinario dioecesis, sive in duplici iudicio causae coram N. S. Tribu- 
nali agitatae. 

Tertio loco assignandae sunt Ordinario summae pro taxa Seminarii 
et cathedratico, quas ad mille libellas reductas, ipse acceptavit: siquidem 
numeratae fuerunt inter expensas divini cultus in sententia tribunalis 
civilis et ceteroquin Ordinarius ius habet easdem ab ecclesiis suae dioe- 
cesis exigendi. 

Quaestio dein oritur an clero assignari possit compensatio pro servi- 
tio ecclesiae per sexdecim annos praecedentes gratis peracto. - DD. Audi- 
tores affirmative respondent, quia, solutis omnibus expensis, id quod 
remanet indolem habet reditus adventicii, de quo est sermo in quinto 
articulo statutorum, quae supra citata sunt. Assignatio videlicet, iuxta 
dictum articulum, pendet a prudenti arbitrio Episcopi. Id eo magis in 
casu dicendum est, quod reapse agitur de partiali restitutione bonorum, 
quae ad collegium receptitium pertinent (ut patet ex art. 30, Leg. it., 
7 iulii 1866 supra citato), quorum pars olim destinata fuit ad servitium 
a clero praestitum compensandum: in portione, nimirum, cuique ex 
massa communi proveniente. Certe non obstat factum, quod in sen- 
tentia iudicis civilis nihil pro servitio a clero praestito assignatum fuit: 
nam sive parochus actor requirere, et vicissim civilis iudex damnare 
non poterat administrationem « del Fondo Culto» nisi ad eas tantum 
expensas reficiendas vel subministrandas, quae cultui ecclesiae erant 
necessariae. Nulla etenim actio adversus talem administrationem con- 
cessa est ad ea bona recuperanda, quae ecclesiae servitium a clero 
receptitio praestitum directe respiciunt, quum huiusmodi bona in Status 
dominium translata fuerunt. Exinde nec iudex civilis sententia sua 
damnare, nec administratio restituere poterat aliquid quod praefatum 
ecclesiae servitium respiceret; unde immerito ex sententiae civilis tenore 
et ex rei restitutae indole, ea summa a priori sententia rotali clero 
abiudicata fuit, quam pro tali ecclesiae servitio Episcopus adiudicavit. 
Res enim non ad sententiarum civilium tramitem dirimenda est, sed 
ad iuris generalis normam nec non particularis ecclesiarum receptitia- 
rum. Siquidem qui plus ab aliquo accepit, quod sibi non est debitum, 
tenetur domino suo restituere: cum nemo possit alterius iactura locu- 
pletari. At dominus in casu certe non est administratio civilis « del 

Fondo Culto » cuius patrimonium ex bonis ab Ecclesia arreptis constat, 
et in summis pro cultu erogandis haud eam mensuram superare potest, 
quae vires hereditatis sibi delatae excedit. Dominus igitur est ipsa 
ecclesia receptitia, cuius patrimonium lege eversiva fuit compilatum, et 
ipsi consequenter restituendus est summae excessus, qui, expensis pro 
cultu solutis, manet, arbitrio Episcopi applicandus ad normam art. 5 
exemplaris statuti anno 1824 confecti. Episcopus vero talem summae 
excessum clero pro praedicto servitio adiudicavit, et cum iure suo sit 
usus, eius agendi ratio etiam in hac parte probanda est. 

Simili modo, pro arbitrio Episcopi, vi articuli quinti citati statuti 
exemplaris, determinari potest compensatio Archipresbytero tribuenda 
pro laboribus in beneficium ecclesiae S. Bartholomaei tam feliciter exple- 
tis. Iure suo, videlicet, utebatur Ordinarius in decreto 21 iulii 1912, 
quo, omnibus hinc inde perpensis, summae libellarum 20.809,80 et libel- 
larum 6000 respective Archipresbytero Novia et clero receptitio assi- 
gnatae fuerunt. 

Quoad erogationem et administrationem pecuniae quotannis in poste- 
rum ab administratione, vulgo « Fondo per il Culto » solvendae de quo 
sub dubio secundo agitur, eadem criteria adhiberi debent ac illa quae 
applicata sunt respectu summae liquidae, quae pro retroacto tempore, 
vi sententiae civilis, Archipresbytero soluta fuit: eadem enim est indoles 
pecuniae, ad eumdem scopum destinatae, sive pro tempore praeterito 
sive pro futuro collata fuerit. Reditus enim adventicius est Ecclesiae 
receptitiae, qui proinde, ad normam quinti articuli statuti exemplaris 
superius citati, pro arbitrio Episcopi hoc vel illo modo erogandus est 
et administrandus. Ideoque, quod ad secundum dubium spectat, cen- 
suerunt DD. Auditores decreto Ordinarii esse standum. 


Quibus omnibus in iure et in facto perpensis, Nos infrascripti Audi- 
tores de turno pro tribunali sedentes et solum Deum prae oculis haben- 
tes decernimus, declaramus et definitive sententiamus, ad propositum 
dubium respondentes: « Affirmative, iuxta modum, ad primam partem: 
Negative ad secundam » seu « sententiam rotalem diei 28 februarii esse 
confirmandam iuxta modum qui sequitur: 

« Ad I: Affirmative: quoad primam partem. Quoad alteram vero: 
repartitionem controversae summae faciendam esse in omnibus ut in 
decreto Episcopi diei 21 iulii 1912 ». 

« Ad II. Standum esse eidem decreto Episcopi »; statuentes prae- 
terea, expensas omnes iudiciales ab actore Archipresbytero Novia esse 
solvendas. 

Quare mandamus Ordinariis locorum et ministris tribunalium ad 
quos spectat ut exsecutioni mandent hance nostram definitivam senten- 
tiam ad tramitem tituli XVII Cod. iur. can., et adversus reluctantes 
procedant ad normam ss. canonum et praesertim cap. 3, sess. XXV, 
Cone. Trid. et can. 1924 Cod. [. C., iis adhibitis exsecutivis et coerci- 
tivis mediis quae magis opportuna et efficacia pro rerum adiunctis esse 
iudicaverint. 

Romae in sede Tribunalis S. R. Rotae die 16 iulii 1920. 


Ioannes Prior, Ponens. 
[ulius Grazioli. 
Franciscus Parrillo. 


Ex Cancellaria 12 octobris 1990. 


Sac. T. Tani, Notarius. 


$$$ 

DIARIUM ROMANAE CURIAE 


S. CONGREGAZIONE DEI RITI 


Martedi 12 luglio 1921, nel Palazzo Apostolico Vaticano, con I’ intervento 
degli Emi e Rmi signori Cardinali e con il voto dei Rimi Prelati e Consul- 
tori teologi, si é tenuta la Congregazione Preparatoria dei Sacri Riti, per 
discutere il dubbio sopra due miracoli che si asseriscono operati da Dio per 
intercessione della Beata Maria Maddalena Postel, Vergine, Fondatrice del- 
I’ Istituto delle Suore delle Scuole Cristiane della Misericordia; i quali mira- 
coli vengono proposti per la sua Canonizzazione. 


Martedi 19 luglio 1921, nel Palazzo Apostolico Vaticano, si é tenuta la 
Congregazione Ordinaria dei Sacri Riti, nella quale al giudizio degli Emi e 
Rihi signori Cardinali, componenti la medesima, sono state sottoposte le se- 
guenti materie: 

1) Introduzione della Causa di Beatificazione e Canonizzazione . della 
Serva di Dio Anna Maria Antigo, Monaca professa delle Clarisse, in Perpignano. 

2) Conferma del culto da tempo immemorabile prestato al Servo di Dio 
Angelo de Scarpetti, dei Romitani di Sant’'Agostino, chiamato Beato. 

3) Concessione ed approvazione dell’ Officio e Messa e dell’ Elogio da in- 
serire nel Martirologio dei Frati Minori, in onore della Beata Margherita di 
Lorena, Monaca professa del [1 Ordine di San Francesco, nella diocesi di Séez. 

4) Infine intorno alla revisione degli scritti della Serva di Dio Suor Maria 
della Passione di Nostro Signore Gest Cristo, dell’ Istituto delle Crocetisse 
Adoratrici del Sstho Sacramento della Eucarestia. 


S. CONGREGAZIONE «PRO ECCLESIA ORIENTALI » 
NOTIFICAZIONE 


Si notifica che il signor Malik Pira, originario caldeo della Persia, é un 
semplice laico e non un Missionario Cattolico. Egli non deve ritenersi facol- 
tizzato dall’autorita della Chiesa Cattolica a questuare per i suoi connazionali. 

Gli Ecemi Ordinari e i Revmi Superiori Religiosi, tanto in riguardo al 
signor Malik Pira, quanto in riguardo di altri questuanti, dovranno attenersi 
alle disposizioni della Circolare N. 29642, emanata dalla Sacra Congregazione 
de Propaganda Fide per gli Affari di Rito Orientale, il 1° gennaio 1912 (Acta 
Apostolicae Sedis, [V, 1912, p. 532). 

7 I. PAPADOPOULOS, Assessore. 


Acta, vol. XIII, n. 10. — 1-8-921, 98 


{ 

S. PENITENZIERIA APOSTOLICA 


Con Biglietto dell’ Emo signor Cardinale Penitenziere Maggiore, in data 
1° luglio 1921, il Santo Padre si 6 degnato nominare Monsig. Silvio Fagiolo, 
Segretario della Penitenzieria Apostolica. 


SEGRETERIA DI STATO 


NOMINE 
Con Biglietti della Segreteria di Stato, il Santo Padre si é degnato di 
nominare: 


14 luglio 1921. L’Eto sig. Card. Giovanni Tacci, Protettore dell’ Istituto 
delle Suore dell'Educazione Cristiana. 


20 > »  Monsig. Francesco Guglielmi, Prelato Referendario del Su- 
premo Tribunale della Segnatura Apostolica. 

+ » » Il Rev. Sac. Umberto Kaldewey, Segretario di Nunziatura 
di seconda classe. 

22 » »  Monsig. Pietro Benedetti, Arcivescovo tit. di Tiro, Delegato 
Apostolico di Cuba e Portorico. 

. » »  Monsig. Ernesto Filippi, Arcivescovo tit. eletto di Sardica, 
Delegato Apostolico del Messico. 

26 »  Monsig. Francesco Borgongini-Duca, Pro-Segretario della 


Sacra Congregazione degli Affari Ecclesiastici 
Straordinari, Consultore della Suprema Congre- 
gazione del S. Officio. 

27 . » Monsig. Pietro Fumasoni Biondi, Arcivescovo tit. di Dioclea 
e Segretario della Sacra Congregazione di Propa- 
ganda Fide, Consultore della Sacra Congrega- 
gione degli Affari Ecclesiastici Straordinari. 

» . » Monsig. Francesco Borgongini-Duca, Consultore della Sacra 
Congregazione di Propaganda Fide. 


Con Brevi Apostolici il Santo Padre si é degnato di nominare: 


Assistenti al Soglio Pontificio: 


7 maggio 1921. Monsig. Francesco Maria Kersuzan, Vesc. di Capo Haitiano. 
9 luglio » Monsig. Giorgio Schmid de Griineck, Vescovo di Coira. 
22 » » Monsig. Giuseppe Francesco Re, Vescovo di Alba. 

Protonotari 

3 luglio 1921. Monsig. 
» » »  Monsig. 
» > »  Monsig. 
6 »  Monsig. 
9 » »  Monsig. 
18 » »  Monsig. 
22 » »  Monsig. 


20 febbraio 1918. 
6 aprile 1921. 


10 giugno » 
23 » » 
25 » » 
29 » > 
30 » » 
luglio » 
6 » » 
7 » » 
8 » » 
>» » >» 
13 » » 
» » 
» » » 
22 » » 


apostolicit ad instar participantium : 


Enrico Luigi Odelin, dell’ archidiocesi di Parigi. 
Giulio Lapalme, della medesima archidiocesi. 
Gustavo Pietro Lefebre, della medesima archid. 
Massimino Lillo, della diocesi di Monopoli. 
Enrico [. Grosch, della diocesi di Nottingham. 
Gaetano Grimaldi, dell’ archidiocesi di Bari. 
Ferdinando Paulikowski, Cappellano maggiore nel- 
lesercito Austriaco. 


Prelati Domestici di S. S.: 


Monsig. 
Monsig. 


Monsig. 
Monsig. 
Monsig. 
Monsig. 
Monsig. 


Monsig. 
Monsig. 
Monsig. 
Monsig. 


Monsig. 
Monsig. 
Monsig. 
Monsig. 


Giovanni Jeremich, del Patriarcato di Venezia. 
Almas Larouche, della diocesi di Chicoutimi. 
Giuseppe Luyo, dell’archidiocesi di Lima. 
Leonardo Sion, dell’archidiocesi di Gorizia. 
Paolo Borroni, dell’archidiocesi di Milano. 
Emanuele Vassallo, della diocesi di Malta. 
Ermenegildo Martinez y Marco, dell’ archidiocesi 
di Burgos. 
Francesco Petich, del Patriarcato di Venezia. 
Ugo Descuffi, di Roma. 
Francesco Borgongini-Duca, di Koma. 
Raffaele Caserta, dell’ archidiocesi di Napoli. 
Cipriano Dousset, della diocesi di Cahors. 
Paolo Vella Mangion, della diocesi di Malta. 
Michele Hourigan, dell’archidiocesi di Adelaide. 
Michele Maher, della medesima archidiocesi. 


S. A. R. Monsig. Massimiliano di Sassonia. 


Monsig. 


Luigi Lauletta, dell’archidiocesi di Santa Severina. 


ONORIFICENZE 


Con Brevi Apostolici il Santo Padre si é degnato di conferire le seguenti 


onorificenze: 


La Gran Croce dell’Ordine Piano: 


16 luglio 1921. Al sig. conte Sutemi Chinda, membro del Consiglio Pri- 


vato di S. M. I’ Imperatore del Giappone. 


La Commenda con Placca dell’Ordine Piano: 


26 giugno 1921. Al sig. colonnello Giulio Répond, gia comandante della 


Guardia Svizzera Pontificia. 

La Commenda dell’ Ordine Piano: 
29 giugno 1921. Al sig. conte Paolo d’Artet, della diocesi di Liegi. 


It Cavalierato dell’'Ordine Piano: 
13 giugno 1921. Al sig. dott. Costantino Madias, di Chio. 


La Gran Croce dell’ Ordine di S. Gregorio Magno, classe civile: 


25 giugno 1921. Al sig. marchese Claudio Lagergreen del Vicariato A posto- 
lico di Svezia. 


15 luglio » Al sig. Alberto Salomon, Ministro degli Affari Esteri del 
Pert. 

» » » Al sig. Oscar Barros, Ministro del Culto nel Peri. 

» » » Al sig. Pedro losé Rada y Gamio, Ministro del Fomento 
nel Peri. 

16 » » Al sig. prof. Kinnosuke Miura, della Universita di Tokio. 

> > » Al sig. visconte Tamemori Iriye, Gran Ciambellano di Sua 


Altezza Imperiale il Principe Ereditario del Giap- 
pone. 


La Gran Croce dell’Ordine di S. Gregorio Magno, classe militare : 


16 luglio 1921. Al sig. Isam Takeshita, Vice Ammiraglio della Marina Giap- 


ponese. 

» » » Al sig. Takeji Nara, Generale di Divisione, Primo Aiutante 
di campo di S. A. L. il Principe Ereditario del 
Giappone. 

20 > » Al sig. generale Enrico Gouraud, Alto Commissario della 
Repubblica Francese in Siria. 

26 > » <A §. E. il sig. Giuseppe Wierusz Kowalski, Inviato Straor- 


dinario e Ministro Plenipotenziario della Polonia 
presso la Santa Sede. 


La Commenda con placca dell’ Ordine di S. Gregorio Magno, classe civile: 


15 luglio 1921. Al sig. Guglielmo Olaechea, dell’ archidiocesi di Lima. 


16 > » Al sig. Shutoku Matsui, Maestro di Corte di S. A. I. il Prin- 
cipe Kan-in. 
» . » Al sig. Hachiro Saionji, Maestro di Ceremonie di S. M. 


I Imperatore del Giappone. 


La Commenda dell’Ordine di S. Gregorio Magno, classe civile : 


27 giugno 1921. Al sig. Francesco Van Gardinge, della dioc. di Bois-le-Duc. 
2 luglio » Al sig. Giovanni Me Cormack, dell’archid. di Nuova York. 

luglio 1921. Al sig. 


> » Al sig. 
» Al sig. 
» » Al sig. 
» » Al sig. 
» » Al sig. 
» » Al sig. 


visconte Masanao Tsuchiya, Ciambellano di S. A. I. 
il Principe Ereditario del Giappone. 

Ujihide Toda, Segretario della Casa di S. A. L. il 
Principe Ereditario de] Giappone. 

Setsuzo Sawada, Segretario nel Ministero degli Affari 
Esteri del Giappone. 

Giacomo Curreno, dell’ archidiocesi di Torino. 

Gian Luigi Andreis, della medesima archidiocesi. 

Fernando Roca de Togores y Caballero, marchese 
de Torneros, Cavallerizzo di Campo di Sua Maesta 
Cattolica. 

Riccardo Rey y Boza, Incaricato di Affari del Pert 
presso la Santa Sede. 


La Commenda dell’Ordine di S. Gregorio Magno, classe militare: 


giugno 1921. Al sig. Edoardo F. Benedetto Charlton, Vice-Ammiraglio 


luglio » Al sig. 


» » Al sig. 
» » Al sig. 
» » Al sig. 
» » Al sig. 
» » Al sig. 
> » Al sig. 
» » Al sig. 
> » Al sig. 


della Marina Britannica. 

Luigi Hirschbiihl, Gomandante della Guardia Sviz- 
zera Pontificia. 

colonnello Yoshiya Fukuda, Aiutante di Campo di 
S. A. 1. il Principe Kan-in. 

capitano Koshiro Oikawa, Aiutante di Campo di 
S. A. I. il Principe Ereditario del Giappone. 

Giulio Cesare Carletti, gia Tenente dell’ Esercito 
Pontificio. 

Conte Paolo Datti, aiutante della Guardia Nobile 
Pontificia. 

conte Francesco Antamoro, cadetto della Guardia 
Nobile Pontificia. 

marchese Alfonso Serlupi, cadetto della Guardia 
Nobile Pontificia. 

marchese Giuseppe Nannerini, cadetto della Guardia 
Nobile Pontificia. 

conte Odoardo Aluffi, cadetto della Guardia Nobile 
Pontificia. 


Il Cavalierato dell’Ordine di S. Gregorio Magno, classe civile: 


giugno 1921. Al sig. 
luglio » Al sig. 
» » Al sig. 
» » Al sig. 


» » Al sig. 


Sebastiano Fernando, dell’archidiocesi di Colombo. 

Paolo C. Luiz, dell’ archidiocesi di Verapoli. 

Annibale Viti Mariani, di Roma. 

Emmanuele Andrea Giulio de Martineng, della dio- 
cesi di Fréjus. 

Onorato Luigi Francesco Sivan, della medesima dioc. 


» 
19 
» 
22 
16 
» 
» 
25 
» 
> 
6 
2 
8 
» 

15 


19 
20 


luglio 


1921. Al sig. H. Ludovico Huvey, della diocesi di Chartres. 
» Al sig. dott. Zennoshin Hatta, medico di S. A. IL. il Prin- 
cipe Ereditario del Giappone. 
» Al sig. conte Yoshinori Futara, segretario del Ministero 
della Casa Imperiale del Giappone. 


Il Cavalierato dell’ Ordine di S. Gregorio Magno, classe militare: 


luglio 


luglio 


luglio 


» 


1921. Al sig. Alfonso Renaud, gia Zuavo Pontificio, dell’archidio- 

cesi di Montréal. 

» Al sig. Lesmes Dehesa Abriat, Alfiere del R. Corpo degli 
Alabardieri di Spagna. 

» Al sig. Gioacchino Cabeza de Vaca y Santos Suarez, Al- 
fiere della Scorta Reale di Spagna. 

» Al sig. Comandante Toyoki Hamada, Aiutante di Campo 
di S. A. I. il Principe Ereditario del Giappone. 


La Gran Croce dell’Ordine di S. Silvestro Papa: 


1921. Al sig. Emanuele Perez-Seoane y Roca De Togores, Conte 
de Velle, Primo [ntroduttore degli Ambasciatori 
presso la R. Corte di Spagna. 


La Commenda dell’Ordine di S. Silvestro Papa: 


1921. Al sig. Fortunato Federici, dell’archidiocesi di Aquila. 
» Al sig. Acacio Moscoso Alhado, Comandante del R. Corpo 
degli Alabardieri di Spagna. 
» Al sig. Carlo Nieulant y Erro, Comandante della Scorta 
Reale di Spagna. 


Il Cavalierato dell’Ordine di S. Silvestro Papa: 


luglio 1921. Al sig. Giovanni Hallenbarten, della Guardia Svizzera Pon- 


tificia. 

» Al sig. dott. Giuseppe Mueller, della diocesi di Losanna. 

» Al sig. Giovanni Herbaut, dell’ archidiocesi di Parigi. 

» Al sig. Giuseppe Morales Correa, Corriere di Gabinetto di 
S. M. Cattolica. 

» Al sig. Teodoro Favre, gia Ufficiale nell’Esercito Pontificio. 

» Al sig. Alfonso Gualtieri, gia Ufficiale nell’Esercito Pon- 
tificio. 

» Al sig. avv. Lizardo Velazco, dell’archidiocesi di Lima. 

» Al sig. avv. Gonzalo Herrera, della medesima archidiocesi. 

» Al sig. Nicola Massaruti (Roma). 

» Al sig. avv. Angelo Cassinis (Roma). 


| 
q 
= 
Lal 
» 
|| » 
16 » 
: 
|_| 
» 
7 » 
9 > 
|_| » 
|_| » 
» » 
» » 
» 


Diarium Romanae Curiae 407 


MAGGIORDOMATO DI SUA SANTITA 


NOMINE 


10n Biglietti di S. E. Riha Mons. Maggiordomo, il Santo Padre si é degnato 


di nominare: 


Camerieri Segreti soprannumerari di S. S.: 


14 febbraio 1921. Monsig. 


11 giugno »  Monsig. 


» » » Monsig. 
» »  Monsig. 
»  Monsig. 
» » »  Monsig. 
luglio »  Monsig. 
4 > »  Monsig. 
6 » »  Monsig. 
8 »  Monsig. 
12 > »  Monsig. 
» »  Monsig. 


15 » »  Monsig. 


Giacomo Giuseppe Redmond, della diocesi di Li- 
verpool. 
Abdon Melibeu de Lima, dell’archid. di Parahiba. 
Emidio Cardoso, della medesima archidiocesi. 
Francesco Vitelli, dell’archidiocesi di Napoli. 
Salvatore Raia, della medesima archidiocesi. 
Teodoro Innitzer, dell’archidiocesi di Vienna. 
Chiaffredo Gosso, della diocesi di Saluzzo. 
Giovanni Romagnoli (Roma). 
Valerio Valeri (Roma). 
Francesco Fornara, della diocesi di Novara. 
Asdrubale Betti, della diocesi di Osimo e Cingoli. 
Oddone Sabbatini, della medesima diocesi. 
Alessandro Sobaux, della diocesi di Lugon. 


Camerieri Segreti di Spada e Cappa soprannumerari di S. S.: 


11 giugno 1921. Il sig. conte Arbeno Attems, dell’archidiocesi di Gorizia. 
6 luglio » Il sig. Giuseppe M* Gamazo y Garcia de los Rios, della 


diocesi di Madrid. 


» » » Il sig. conte Cristiano D’Elbee, della diocesi di Bayonne. 
22 » » Il sig. conte Leone Colonna Czosnowski (Roma). 


Camerieri d’onore in abito paonazzo di S. S.: 


11 giugno 1921. Monsig. 
18 » »  Monsig. 
1 luglio »  Monsig. 


» »  Monsig. 
12 » »  Monsig. 


>» »  Monsig. 
16 >» »  Monsig. 
26 »  Monsig. 


Antonio Vecchi, della diocesi di Nusco. 

Giuseppe Pagella, della diocesi di Alessandria. 

Enrico Perez Capetillo, dell’archidiocesi di Yucatan 
(Messico). 

Alessandro Evreinow (Roma). 

Giuseppe Trikal, dell’ archidiocesi di Strigonia. 

Cristiano Gohr, della diocesi di Breslavia. 

Francesco Bayer, della diocesi di Seckau. 

Umberto Kaldewey (Roma). 

Camerieri donore di Spada e Cappa soprannumerari di S. S.: 


4 luglio 1921. ll sig. Valeriano Stawiarski, della diocesi di Premislia. 
8 > » Il sig. Giuseppe Casanova Dalfé, dell’archid. di Valencia. 


Cappellano Segreto d’onore di S. S.: 


luglio 1921. Monsig. Licinio Refice (Roma). 


NECROLOGIO 


luglio 1921. Monsig. Giuseppe Maria Koudelka, Vescovo di Superior. 
~ » Monsig. Paolo Schinosi, Arcivescovo tit. di Marcianopoli. 

